་སྐྱེས་པ་དེ་ཁོ་ན་ཉིད་རྒྱུ་བ་དང་མི་རྒྱུ་
བའི་དངོས་པོ་རྣམས་དང་ལྷན་ཅིག་ཏུ་གནས་པ་དེ་བས་ན་དེ་སྐད་ཅེས་བྱའོ། །ཞེས་བཤད་པ་ལྟར་རོ། །འདིར་སྐྱེས་ཞེས་པའི་སྒྲ་ནི་གནས་པ་ལ་འཇུག་པས། ངེས་དོན་གྱི་གཞུང་རྣམས་སུ་འདི་འདྲའི་རྣམ་དབྱེ་ཤེས་པ་གལ་
ཆེའོ། །གཉིས་པ་ནི། གཟུང་འཛིན་གྱི་རྟོག་པ་མཐའ་དག་གིས་དབེན་པའི་ཏིང་ངེ་འཛིན་ཏེ། ཇི་སྐད་དུ། ལྷན་ཅིག་སྐྱེས་པ་རྟོག་མེད་པ། །ཞེས་དང༌། རྟོག་པ་བྲལ་ཞིང་མངོན་སུམ་པ། །རྒྱལ་བས་ཡིད་ཀྱི་ནང་དུ་
གསུངས། །ཞེས་དང༌། དེའི་འགྲེལ་པར། ལྷན་ཅིག་སྐྱེས་པ་མ་བཅོས་པ་གང་ཡིན་པ་དེ་རྣལ་འབྱོར་པའི་མངོན་སུམ་རྟོག་པ་དང་བྲལ་བ་ཡང་ཡིན་ནོ། །ཞེས་བཤད་པ་ལྟར་རོ། །ཏིང་ངེ་འཛིན་འདི་ལྟ་བུ་ལ་ཡང་བཅོས་མིན་
55

དང༌། དོན་དམ་པ་དང༌། བདེན་པ་དང༌། ཡང་དག་པ་ལ་སོགས་པ་མིང་དང༌། རྟག་པའི་མིང་གིས་གསུངས་ཏེ། གཞུང་འགྲེལ་ཉིད་ལས། ཏིང་ངེ་འཛིན་གང་ཞིག་མི་རྟོག་པ་དང༌། མ་བཅོས་པ་དང་རྩོལ་བ་ཐམས་ཅད་བྲལ་
བ་དེ་ནི། བདེན་པ་དང༌། རྟག་པ་དང་། བརྟན་པ་དང༌། གཞིག་ཏུ་མེད་པའོ་ཞེས་བྱ་བའི་དོན་ཏོ། །ཞེས་བཤད་པ་ལྟར་རོ། །འདི་ལྟ་བུའི་ཚིག་ཙམ་གྱིས་དེ་ཁོ་ན་ཉིད་དངོས་དང༌། ཏིང་ངེ་འཛིན་གཉིས་འཁྲུལ་བར་མི་བྱ་
སྟེ། གཞུང་དེ་ཉིད་ལས། མཐོང་བ་མེད་པའི་ཚུལ་དུ་གང་མཐོང་བ་དེ་ནི། མཐོང་བ་ཞེས་སུ་ཐ་སྙད་དུ་གདགས་སོ། །དེ་ལས་གཞན་དུ་དངོས་པོར་རྟོག་པ་སྟེ། བདག་དང་བདག་གིས་ཞེས་བྱ་བ་ལ་སོགས་པར་གང་རྟོག་ན་དེ་ནི་
དེ་ཁོ་ན་ཉིད་ལྟ་བའི་སྐབས་ལ་དམུས་ལོང་ཆེན་པོ་ཞེས་བྱ་བའི་དོན་ཏོ། །ཞེས་བཤད་པའི་ཕྱིར་རོ། །དེས་ན། ཡུལ་ཡུལ་ཅན་གྱི་ལྷན་སྐྱེས་གང་ཡིན་ཡང་རུང་བདེན་པར་གྲུབ་པའི་དངོས་པོར་མི་རུང་སྟེ། ལྷན་ཅིག་སྐྱེས་པ་རྣམས
ནི་ཀུན་རྫོབ་ཀྱི་ཆོས་རྣམས་ལས་ལོགས་སུ་མ་གྲུབ་པས་ཀུན་རྫོབ་ལ་དམིགས་ན། དེ་ཁོ་ན་ཉིད་ཅེས་བྱ་བ་ཡོད་པ་ཡང་ཁེགས་ལ་ཡུལ་ཅན་ཏིང་ངེ་འཛིན་ནི་དེ་ཁོ་ན་ཉིད་དུ་གྲུབ་པ་གཞུང་དེ་ཉིད་ལས་བཀག་སྟེ། གཞུང་འདིར་ཀྱེ་རྡོ་རྗེ་
འབུམ་ཕྲག་ལྔ་པའི་ལུང་དྲངས་པ་ལས། ལུས་ཅན་འདི་དག་ཐམས་ཅད་ནི། །འདི་ཉིད་ཀྱིས་ནི་དབུགས་འབྱིན་ཞིང༌། །དངོས་མེད་བཞི་ལས་བསྐྱེད་པར་བྱེད། །དེ་འདི་ལྷན་ཅིག་སྐྱེས་པ་ཡིན། །ཞེས་དང༌། ཡང༌། འགྲོ་ཀུན་
66

སོ་བཞི་
།གཟོད་མ་ཉིད་ནས་སྟོང༌། །རྒྱུ་རྐྱེན་གང་གིས་སྟོང་མ་བྱས། །འདི་ལ་སྐྱེ་རྒ་ཡོད་མ་ཡིན། །ལྷན་ཅིག་སྐྱེས་པར་དེ་ལྟར་བརྗོད། །ཅེས་བཤད་པའི་ཕྱིར་རོ། །བརྗོད་པར་བྱ་བ་མང་དུ་ཡོད་མོད་ཀྱི་རེ་
ཞིག་དེ་ཙམ་གྱིས་ཆོག་གོ། །རང་བཞིན་འོད་གསལ་རྟོག་ལས་རྣམ་གྲོལ་ཞིང༌། །དོན་དམ་འོད་གསལ་སྒྱུ་མའི་དྲི་མས་དབེན། །མཐའ་ལས་འདས་ཀྱང་སྣ་ཚོགས་སྣང་བ་ཡི། །ཟུང་འཇུག་དོན་དེ་གྲུབ་ཆེན་རྣམས་ཀྱི་
གཞུང༌། །བསྡུ་བའི་ཚིགས་སུ་བཅད་པའོ། །གསུམ་པ་ནི། སློབ་དཔོན་ཆེན་པོ་ར་ཧའི་དྭ་ཧའི་གཞུང་རྣམས་དཽང་ཡང་འགལ་ཏེ། དོ་ཧ་ལས་ཀྱང་། བླ་མས་བསྟན་པར་མི་ཤེས་ན། །སློབ་མས་གོ་བར་ཡོད་མིན་ཏེ། །ལྷན་ཅིག་
སྐྱེས་པ་བདུད་རྩིའི་རོ། །གང་གིས་ཇི་ལྟར་བསྟན་པར་བྱ། །ཞེས་དང་། དེའི་འགྲེལ་བར། ཨ་ཝ་དྷཱུ་ཏི་པས། བླ་མ་དམ་པས་བསྟན་པའི་ཐབས་ནི་ཐ་མལ་གྱི་ཤེས་པ་སྟེ། མི་ཤེས་བསྟན་པས་ན་མཆོག་གོ། །སློབ་མས་རྟོགས་ ཁ་རྟོགས་
པའི་བདག་ཉིད་ཀྱང་གོ་བར་བྱ་བ་ཡོད་པ་མ་ཡིན་ཏེ། མ་ཡིན་པ་ཉིད་ནི་ཡོངས་སུ་དག་པའོ། །དེ་ཉིད་ཡིན་ནམ་ཞེ་ན། ཡིན་དུ་མེད་པ་ཉིད་ཡིན་ཏེ། ལྷན་ཅིག་སྐྱེས་པའི་བདུད་རྩིའི་རོ་ནི་སེམས་ཉིད་མ་བཅོས་པ་རྣལ་མ་སྟེ་གང་
ཞིག་ཡིན་ཏེ་མ་ཡིན་ནོ། །མི་ཡིན་པའི་དོན་དེ་ཉིད་ཇི་ལྟར་བསྟན་པར་བྱ་སྟེ་བསྟན་དུ་མེད་པའོ། །ཞེས་གནས་ལུགས་ཀྱི་དེ་ཁོ་ན་ཉིད་བསྟན་དུ་མེད་པ་ལ། མཆོག་དང་རྟོགས་པའི་བདག་ཉིད་དུ་ཡང་ངོ་བོ་ཉིད་ཀྱིས་མ་གྲུབ་པ་ལ་
67

ཡོངས་སུ་དག་པའི་མིང་གིས་བསྟན་ལ། ཁྱེད་ཀྱི་ལུགས་ཀྱིས་གསལ་བའི་རང་བཞིན་དུ་བདེན་པར་གྲུབ་པའི་ཕྱིར་རོ། །འདིར་སེམས་མ་བཅོས་པ་རྣལ་མ་ཞེས་པ་ནི་གཟུང་འཛིན་གྱི་སླད་མ་ཞུགས་པའི་འོད་གསལ་བའི་གནས་
སྐབས་དེ་ཉིད་ཡིན་ལ།_མ་བཅོས་པའི་དོན་ཡང་མཐར་འཛིན་པའི་རྟོག་པས་ཁ་མ་བསྒྱུར་བར་འཇོག་པའི་དོན་ཡིན་གྱི། གཞན་དག་གིས་འདོད་པ་ལྟར་རྣམ་རྟོག་ཁ་འཁྱིལ་པ་ཙམ་ལ་རྣལ་མ་དང་བཅོས་མིན་དུ་མི་བཟུང་ངོ་། །ཇི་
སྐད་དུ། གཉིས་མེད་རྡོ་རྗེས། དེ་བས་ན་སེམས་ཉིད་ཀྱི་ངོ་བོ་ཅི་ཡང་མ་ཡིན་པའི་དོན་ལ་ཅིར་ཡང་སྣང་བ་སྟེ། སྣང་བ་ལ་རྟོག་ན་སྐྱོན་དུ་འགྱུར་བ་དང༌། དེ་ཉིད་མ་བཅོས་པར་བཞག་ན་སངས་རྒྱས་ཀྱི་ཡོན་ཏན་རྣམས་རྟོགས་པར་
བྱེད་པ་སྟེ། དེ་དང་ལྡན་པའི་སེམས་འདི་ནི་མགོན་པོ་སངས་རྒྱས་བཅོམ་ལྡན་འདས་ལ་སོགས་པ་སུས་ཀྱང་མཚོན་པར་མི་ནུས་ཤིང༌། མཚོན་པར་མི་འགྱུར་རོ་ཞེས་བཤད་པ་ལྟར་རོ། །ལུང་འདིས་ནི་དེ་ཁོ་ན་ཉིད་ངོས་བཟུང་ཡོད་
པ་དང༌། སྟོང་པ་ཉིད་ཀྱི་དོན་མེད་པ་ལ་འདོད་པ་གཉིས་ཀ་བཀག་གོ། །དེས་ན་སློབ་དཔོན་འདི་དག་གིས་བཞེད་དོན་མཐར་ཐུག་པ་ནི། རྡུལ་མེད་རྡུལ་བྲལ་མ་ཡིན་སེམས་ཀྱང་མིན། །དངོས་པོ་དེ་དག་གདོད་ནས་ཞེན་པ་
མེད། །ཅེས་དང༌། དེའི་འགྲེལ་པར། ཨ་ཝ་དྷཱུ་ཏི་པས། འདིས་ནི་ཅི་ཡང་མ་ཡིན་པའི་དོན་ཉམས་སུ་མྱོང་བར་ནུས་སོ། །ཞེས་གསུངས་པ་འདི་ཙམ་གྱིས་ཀྱང་སེམས་རྣལ་དུ་ཕབ་ན་རྟོགས་པར་ནུས་སོ། །ཡང་སློབ་དཔོན་
སྡོམ་གསུམ་ཆོས་སྐོར་

།འཕགས་པའི་གསང་བ་འདུས་པའི་སྒོམ་རིམ་དང་ཡང་འགལ་ཏེ། དེ་ཉིད་ཀྱི་འོད་གསལ་གྱི་རིམ་པ་འཆད་པ་ན། གང་དུ་འགྲོ་བ་དང་ནི་འོང་མེད་ཅིང༌། །ཟད་དང་འཕེལ་མེད་དངོས་དང་དངོས་
མེད་མིན། །ཞེས་འོད་གསལ་གྱི་རང་བཞིན་མཐའ་དང་བྲལ་བར་བཤད་པ་ལ། ཁྱེད་ཀྱི་ལུགས་ཀྱི་འོད་གསལ་བ་དེ་ཉིད་དངོས་པོའི་ངོ་བོར་གྲུབ་པའི་ཕྱིར་དང༌། ཟུང་དུ་འཇུག་པའི་རིམ་པ་ཡང་གཏན་མི་རུང་བར་འགྱུར་ཏེ། འོད་
གསལ་ནི་ཁྱེད་ཀྱི་ལུགས་ལ་ཀུན་རྫོབ་གཏན་མེད་ཀྱི་དོན་དམ་ཡིན་ལ། །དེ་ལས་མ་གཏོགས་པའི་ལྷའི་སྐུར་སྣང་རྒྱུ་མེད་པའི་ཕྱིར་རོ། །གལ་ཏེ་འོད་གསལ་བ་དེ་ཉིད་ལྷའི་སྐུའི་རྣམ་པར་བསྒོམ་ཞིང་འཆར་རོ་ཞེ་ན། འོ་ན་ལྷའི་སྐུའི་
༤རྣམ་པར་ཤར་བ་དེ་ཉིད་ཀུན་རྫོབ་མ་ཡིན་ན་ནི་ཟུང་འཇུག་མི་སྲིད་ལ། ཡིན་ན་ནི་དེ་ལྟ་བུ་ཉིད་གྲུབ་བམ་མ་གྲུབ། ཕྱི་མ་ལྟར་ན་ཟུང་འཇུག་གི་སྐུར་སྣང་བ་ཉིད་མི་སྲིད་པར་འགྱུར་ལ། སྔ་མ་ལྟར་ན། དེ་ཆོས་ཅན། དོན་དམ་འོད་
གསལ་དུ་ཐལ། གཞི་གྲུབ་པའི་ཕྱིར་རོ། །འདོད་ན་ནི་ཇོ་ནང་པའི་འོད་གསལ་རྣམ་མེད་དུ་འདོད་པ་དང་འགལ་ལོ། །གཞན་ཡང་ཟུང་དུ་འཇུག་པའི་དོན་ལ་མང་དུ་བཤད་པ་ལས། ཁྱེད་ལྟར་ན་རྣལ་འབྱོར་གཅིག་ལ་ཐབས་ཤེས་
རབ་དང༌། དངོས་པོ་དངོས་མེད་དང༌། སྟོང་ཉིད་སྙིང་རྗེ་དང༌། ཡོད་མེད་ལ་སོགས་པ་ཚད་རྩིར་མེད་པར་འགྱུར་ཏེ། ཟུང་དུ་འཇུག་པའི་དོན་གཅིག་ཁོ་ན་ཡོད་ཅིང་གཞན་མེད་པའི་དངོས་པོ་ཞིག་ལ་འདོད་པའི་ཕྱིར་རོ། །འོ་ན་

སྡོམ་གསུམ་ཆོས་སྐོར་
ཁྱེད་ཀྱི་ལུགས་ཀྱི་ཟུང་དུ་འཇུག་པའི་དོན་གཉིས་འདུས་པ་ཞིག་ལ་འདོད་དམ་ཞེ་ན། ཁོ་བོ་ཅག་ནི་ཟུང་དུ་འཇུག་པའི་རྣལ་འབྱོར་ལ་བློ་གཞན་གྱིས་ཐབས་དང་ཤེས་རབ་འདུས་པ་དང༌། དངོས་དང་དངོས་མེད་བདག་ཉིད་
མཆོག །ཞེས་སོགས་ཐ་སྙད་དུ་བྱེད་པ་ཡོད་ཀྱི། དོན་དམ་པའི་རྣལ་འབྱོར་ལ་ནི་གཉིས་དང་གཉིས་མིན་གྱི་རྟོག་པ་མངའ་བར་མི་འདོད་ལ་ཟུང་དུ་འཇུག་པའི་དོན་ནི་མང་དུ་ཡོད་མོད་ཀྱི་འོག་ཏུ་འཆད་དོ། །ཡང་མངོན་པར་བྱང་ཆུབ་
པའི་རིམ་པར་སློབ་པོ་ཨརྱ་དེ་ཝས་མཛད་པ་དང་འགལ་ཏེ། གཞུང་དེར་ནི་འོད་གསལ་འཆད་པའི་སྐབས་སུ། རང་གི་ངོ་བོ་གང་དུ་ཡང་མ་གྲུབ་ཅིང་ཀུན་རྫོབ་ཀྱི་སྣང་བ་གང་ཡང་མི་མངའ་བའི་ཚུལ་གསལ་བར་བཤད་ལ། ཁྱེད་
ནི་འོད་གསལ་ཉིད་ཀྱང་རང་རིག་པའི་ངོ་བོར་འདོད་པའི་ཕྱིར་རོ། འོ་ན་རང་རིག་པ་ཙམ་ཡང་དམིགས་སུ་མེད་པའི་ཕྱིར། འོད་གསལ་གྱི་ཆ་ཆད་པར་ལྟ་བར་འགྱུར་རོ་ཞེ་ན། དེའི་ལན་ནི་གཞུང་དེ་ཉིད་ལས་བཤད་དེ། ཇི་སྐད་
དུ། སྣང་བ་གསལ་ཏེ་མི་དམིགས་པ། །ཆད་པར་ལྟ་བ་འགྱུར་ཞེ་ན། སྣང་དང་མི་སྣང་ཡོད་མེད་སོགས། །དེ་ཀུན་ལྟོས་པའི་རིགས་པ་ཡིས། །སྣང་ཡོད་ལ་སོགས་སྒྲུབ་གྱུར་ན། །མི་སྣང་མེད་སོགས་འགྲུབ་པར་
འགྱུར། །སྣང་ཡོད་ལ་སོགས་མ་གྲུབ་ན། །མི་སྣང་མེད་སོགས་ག་ལ་འགྲུབ། མཐའ་བྲལ་དབུས་ཀྱང་མི་དམིགས་ཏེ། ཐམས་ཅད་སྟོང་པ་འོད་གསལ་བ། སྤྲོས་པ་ཀུན་བྲལ་གང་ཡང་མིན། ཆད་པར་ལྟ་བ་ག་ལ་
70

আ
།ཡིན། །དེ་ཡི་མཚན་ཉིད་ཡོད་མེད་དང༌། །སྣང་དང་མི་སྣང་རྟག་ཆད་སོགས། །ཕོ་མོ་མ་ནིང་ཁ་དོག་དབྱིབས། །བསྐྱེད་དང་སྔགས་དང་སེམས་ལ་དམིགས། །བདེན་གཉིས་འཁོར་འདས་ལ་
སོགས་དང༌། །བསོད་ནམས་གཟུགས་དང་སྡིག་གཟུགས་མིན། །སྐུ་དང་ཡོན་ཏན་གང་ཡང་མིན། །བརྗོད་པའི་ཐ་སྙད་ཀུན་དང་བྲལ། །ཞེས་བཤད་པའི་ཕྱིར་རོ། །འོ་ན་འོད་གསལ་གྱི་དུས་དེར་སེམས་རང་རིག་ཅིག་ཡོད་དམ་
མེད། ཡོད་ན་ནི་སེམས་རང་རིག་པ་ཙམ་ཡང་མི་དམིགས་པར་བཤད་པ་དང་འགལ། མེད་ན་ནི་དེ་ལས་ཟུང་འཇུག་གི་སྐུར་ལྡང་བ་འགལ་ལོ་ཞེ་ན། འོད་གསལ་གྱི་མིང་ནི་གཉིས་ཏེ། གནས་ལུགས་དངོས་དང༌། དེ་མངོན་དུ་
བྱ་བའི་ཡེ་ཤེས་བཤད་པ་གཉིས་སོ། །དང་པོ་ནི། ཡོད་མེད་སོགས་གང་ཡང་མ་ཡིན་པས་རང་རིག་ཡིན་པ་ལྟ་སྨོས་ཀྱང་ཅི་དགོས། དེ་ལྟ་མོད་ཀྱི་དེ་ཉིད་ཀྱང་ཐམས་ཅད་སྟོང་པའི་ཡེ་ཤེས་ལས་ལོགས་སུ་ཡོད་པ་མ་ཡིན་ ་་ཡིན་ང
ནོ། །གཉིས་པ་ནི། ཡེ་ཤེས་བཞི་པ་ཉིད་ཡིན་ལ། དེའི་ངོ་བོ་ཉིད་ནི་གནས་ལུགས་དངོས་དང་དབྱེ་བ་མེད་པའི་ཕྱིར་རོ། །ངོ་བོ་ཉིད་མཐོང་ཚུལ་ལ་ལྟོས་ནས་རང་རིག་པ་ཙམ་ཡང་དམིགས་སུ་མེད་ཅེས་བཤད་པ་ཡིན་གྱི། ཡེ་
ཤེས་དེ་ཉིད་ནི་རང་རིག་པ་ཡིན་ཏེ། དེ་ལྟ་བུའི་ཡེ་ཤེས་ཐོབ་པའི་རྣལ་འབྱོར་པ་ནི་དུས་ཐམས་ཅད་དུ་ཡང་ཏིང་ངེ་འཛིན་དེས་ཆོས་ཐམས་ཅད་ལ་རྒྱས་འདེབས་པའི་ཕྱིར་རོ། །ཇི་སྐད་དུ། རིམ་ལྔ་ལས། གལ་ཏེ་གསང་སྔགས་ཟློས་

སྡོམ་གསུམ་ཆོས་སྐོར་
པའམ། །གང་གཞན་ཐམས་ཅད་བྱེད་པས་ན། །ཐམས་ཅད་སྟོང་པའི་གཞི་ལ་གནས། །ཞེས་བཤད་པ་ལྟར་རོ། །དེ་ལྟ་བུའི་འོད་གསལ་དེ་ལ་ཡང་རང་བཞིན་གསལ་བའི་ཆ་ཙམ་དང༌། ཡེ་ཤེས་བཞི་པར་གནས་གྱུར་པ་གཉིས་
ལས་ཕྱི་མ་འདི་ནི། རིམ་ལྔ་ལས་བཤད་པའི་ཡེ་ཤེས་དེ་ཉིད་ཡིན་ལ། སྔ་མ་ལ་ནི། རྣལ་འབྱོར་དབང་ཕྱུག་གི་ལུགས་ཀྱི་རང་བཞིན་གསལ་བ་ཞེས་བྱ་བའི་མིང་གིས་ཀྱང་གསུངས་སོ། །འདི་ཙམ་གྱི་ངང་དུ་སེམས་གནས་
པའམ། དེས་ན་འོད་གསལ་གྱི་ཏིང་ངེ་འཛིན་ལས་འདི་ཙམ་ཞིག་ཐོབ་ཀྱང་མཆོག་ཏུ་བཟུང་བར་མི་བྱ་སྟེ། དང་པོ་ནི་འཆི་བའི་འོད་གསལ་འགའ་ཞིག་ལའང་ཡོད་པའི་ཕྱིར་དང༌། གཉིས་པ་ནི་སྣང་ཕྱོགས་ཀྱི་ཏིང་ངེ་འཛིན་ལའང་
ཡོད་པའི་ཕྱིར་རོ། །དེས་ན་འོད་གསལ་གྱི་ཏིང་ངེ་འཛིན་ཉིད་ཀྱང་ཟུང་འཇུག་གི་ཚུལ་གྱིས་ཉམས་སུ་ལེན་པ་གནད་ཀྱི་དོན་ནོ། །ཡང་སློབ་དཔོན་སངས་རྒྱས་ཡེ་ཤེས་ཞབས་ཀྱི་ཞལ་གྱི་ལུང་དང་ཡང་ཁྱེད་ཀྱི་ལུགས་འདི་ཤིན་ཏུ་
འགལ་བར་མཐོང་སྟེ། དེ་ཉིད་ཀྱིས། ཀུན་མཁྱེན་བར་གྱི་རང་བཞིན་རྣམས། །ནམ་མཁའི་དཀྱིལ་ལྟར་རྣམ་དག་པའི། །ཟབ་གསལ་གཉིས་མེད་ཡེ་ཤེས་ཏེ། །དེ་ནི་དངོས་མེད་བསྒོམ་དུ་མེད། །དངོས་པོ་ཐམས་ཅད་དང་བྲལ་
བ། །ཁམས་དང་སྐྱེ་མཆེད་ཀྱིས་མ་ཟིན། །རང་བཞིན་གྱིས་ནི་འོད་གསལ་བ། །གདོད་ནས་དག་པ་ནམ་མཁའ་བཞིན། །མེད་པས་ཆོས་རྣམས་མཚན་ཉིད་སྤངས། །ཆོས་དང་ཆོས་ཉིད་ཡང་མེད་དེ། །དངོས་པོ་མེད་པས་མཁའ་
72

སོ་བདུན་
།དང་མཚུངས། །ཞེས་ཟབ་གསལ་གཉིས་མེད་ཀྱི་ཡེ་ཤེས་ཀྱི་རང་བཞིན་མཐའ་དང་བྲལ་བ་དང༌། དེ་ཉིད་གསལ་བ་དང་མ་བྲལ་བར་ཉམས་སུ་ལེན་ཚུལ་གཉིས་ཀ་བསྟན་ལ། ཁྱེད་ལྟར་ན་ཡེ་ཤེས
དེ་ལ་ཟབ་མོའི་དོན་མ་ཚང་བ་སྟེ་དངོས་པོའི་རང་བཞིན་དུ་གྲུབ་པའི་ཕྱིར་རོ། །ཁྱབ་འབྲེལ་གནས་ཏེ། སློབ་དཔོན་དམན་པའི་ཞབས་ཀྱིས། དེ་ཉིད་ཟབ་མོ་ཇི་ལྟ་བུ་ཞིག་ཅེ་ན། རྣམ་པར་རྟོག་པ་ལ་སོགས་པའོ། ཕྱིན་ཅི་ལོག་གི་
རྣམ་པ་ཀུན་དང་བྲལ་བ་བསམ་པ་དང་བརྗོད་པ་ཐམས་ཅད་ལས་ཡང་དག་པར་གདོད་མ་ནས་འདས་པ་ནམ་མཁའ་བཞིན་དུ་དངོས་པོ་ཀུན་སྤངས་པས་དྲི་མ་མེད་པ་དེ་ལས་གསལ་བའི་ཡེ་ཤེས་འབྱུང་སྟེ་ཞེས་པ་སོ་སོའི་སྐྱེ་བོ་ལ་
སོགས་པ་ཀུན་ཏུ་བརྟགས་པ་དང་བྲལ་བ་དེ་ལ་གཏིང་མི་དཔོགས་པའི་ཟབ་མོ་ཞེས་བྱའོ། །ཞེས་དངོས་པོ་ཐམས་ཅད་ཀྱི་རང་བཞིན་དང་གདོད་མ་ནས་བྲལ་བར་བཤད་པའི་ཕྱིར་རོ། །དེ་ལྟ་ན་ཡང་གསལ་བ་མི་འགོག་སྟེ། ཞལ་
ལུང་ལས་ཡེ་ཤེས་དེ་ཉིད་རོ་མྱང་བརྒྱད་ལྡན་དུ་བཤད་པའི་ཕྱིར་རོ། །ཇི་སྐད་དུ། རྟག་པ་དང་ནི་མི་གདུང་དང༌། བསིལ་བ་དང་ནི་གཅིག་པ་དང༌། །བདེ་བ་དང་ནི་དྲི་མེད་དང༌། །དགའ་བ་དང་ནི་ཡིད་དྭངས་བ། །འདི་ནི་བདེ་
ཆེན་རོ་མྱང་བརྒྱད། །ཞེས་གསུངས་པ་ལྟར་རོ། །དེ་བཞིན་དུ་བདག་པོ་ལ་སོགས་པ་མིང་གི་རྣམ་གྲངས་ཉི་ཤུ་ལྔ་རྩ་ལྔ་བཤད་པ་ཡང༌། ཡེ་ཤེས་དེ་ཉིད་ལ་བཤད་པ་ཡིན་ཏེ། དམན་ཞབས་ཀྱི་འགྲེལ་པ་ལས། དེ་ལྟར་དེ་ལ་
73

སོགས་པ་རབ་ཏུ་གྲགས་པའི་མིང་གི་རྣམ་པ་མཐའ་ཡས་པ་ཀུན་ཀྱང་གཉིས་སུ་མེད་པའི་ཡེ་ཤེས་འབའ་ཞིག་མཚོན་པ་སྟེ་མདོ་དང་རྒྱུད་རྣམས་སུ་བློ་དང་ལྡན་པ་